Mažeikių kultūros centras

Kapelų šventė IŠBUDINKIM ŽEMĘ
2025-04-06 15:00 (Europe/Vilnius)
Kviečiame į kapelų šventę „Išbudinkim žemę“!
Pavasaris jau beldžiasi į širdis, kviesdamas nubusti kartu su gamta ir džiaugtis muzika!
Balandžio 6 d. Mažeikių kultūros centre skambės gyvi, širdį virpinantys kapelų ir ansamblių garsai – čia vyks tradicinė šventė „Išbudinkim žemę“.
Liaudiškos muzikos ritmai ir gera nuotaika – tai, kas sujungs mus visus į vieną didelę, muzikos kupiną bendruomenę. Ateikite su šeima, draugais ar tiesiog gera nuotaika ir kartu pasitikime pavasarį!
Įsileiskime pavasario dvelksmą į širdis ir pabuskime kartu su gamta!
Laukiame Jūsų!
BILIETAI

DOMINO teatras | BE STABDŽIŲ
2025-04-08 18:00
Bilietai: https://kakava.lt/pirkti-bilietus/8613/18908?theme=domino&theme_referrer=https://www.dominoteatras.lt/spektakliai/be-stabdziu/

REŽISIERIUS Tomas Dutkievičius (Tomasz Dutkiewicz)

Vaidina

Aleksas – Andrius Gaučas, Eimutis Kvoščiauskas
Benas – Rokas Petrauskas, Deividas Breivė
Danis – Dovydas Stončius, Zigmantas Baranauskas
Lėja – Edita Užaitė, Justina Nemanytė
Žiuli – Akvilė Vitkūnaitė
Anželika – Sandra Daukšaitė-Petrulėnė

Premjera

Nurauta komedija

Kaip atrodo tobulas pasimatymas? Tokį klausimą sau uždavė trys draugai prieš leisdamiesi į „medžioklę“. Tik viena problema, kad… Aleksas nemato, Denis negirdi, Benas nekalba, o apie tai dar nieko nežino jų išrinktosios!
Trijulė svajoja apie santykius su moterimis, tad pradeda regzti planą, kurio dėka įgyvendintų savo norus. Jie sukuria pažinčių portalą ir nusprendžia leistis į pasimatymą su trimis jame užsiregistravusiomis moterimis – gražuole Andželika, išsiblaškiusia Lėja ir pareigūne Džiuli. Draugai nenori išsiduoti merginoms, jog turi negalią, todėl sukuria planą, kaip Aleksas galėtų „matyti“, Denis „girdėti“, o Benas „kalbėti“.
Trims draugams nėra nieko neįmanomo. Jie leidžiasi į labiausiai nurautą nuotykį kokį tik galima įsivaizduoti. Visa tai greitai virsta didžiausia beprotybe, iš kurios gali būti tik viena išeitis. Gimsta planas be stabdžių.

Kino filmas MINECRAFT
2025-04-09 17:30
BILIETAI
Minecraft filmas (dubliuotas)
A Minecraft Movie (dubbed)
N7
Žanras
Komedija, Veiksmo, Nuotykių, Šeimos
Filmo trukmė
1val. 41min.
Populiariausias kompiuterinis žaidimas „Minecraft“ keliasi į didžiuosius ekranus ir kviečia leistis į nenuspėjamus nuotykius iš kubelių sukonstruotame pasaulyje, kur karaliauja vaizduotė ir nieko nėra neįmanomo.
Kokie skirtingi bebūtų, Garetą, Aušrą, Nataliją ir Henrį vienija ta pati savybė: ketveriukei sunkiai sekasi pritapti realiajame pasaulyje. Jie turbūt nebūtų pritapę ir šiame – jei ne Styvas, vidinį Minecraft pasaulį atradęs jau labai seniai. Prieš daugybę metų supratęs, kad čia reikia tiesiog duoti valią savo vaizduotei, Styvas tampa savotišku vedliu keturiems atvykėliams ir naujieji pažįstami kartu leidžiasi į nepamirštamą, nuotykių kupiną kelionę. Jos metu, kad čia išgyventų, kiekvienas penketuko narys bus priverstas atrasti savo vidinę stiprybę, kuri, kaip paaiškės vėliau, yra lygiai tokia pat naudinga ir tikrajame pasaulyje.
Nuo pat sukūrimo „Minecraft“ populiarumas žaibiškai šovė viršun, o šiuo metu „Minecraft“ be konkurencijos yra populiariausias žaidimas pasaulyje: jo jau parduota virš 300 milijonų kopijų, o kiekvieną mėnesį „Minecraft“ aktyviai žaidžia apie 170 milijonų žmonių.
Lietuviškai filmą dubliavo: Justinas Jankevičius (Garretas), Jurgis Marčėnas (Styvas), Violeta Podolskaitė (Malgoša), Jonas Šarkus (Klementas), Tauras Čižas (Derilas), Agnė Šataitė (Donė), Lukas Šėgžda (Henris), Lina Žemaitytė (Natali), Algirdas Dainavičius (NITVITAS), Oskaras Tamošaitis (Trevis), Oneida Kunsunga (Marlena), Miglė Meškauskaitė (Aleksė), Algis Butvilas (reporteris), Daumantas Ciunis (Čiangusas).

Įgarsinta studijoje Garso Architektūra.
Ši filmo versija rodoma dubliuota lietuviškai, be subtitrų.
Režisavo: Jared Hess
Vaidina: Jason Momoa, Jack Black, Danielle Brooks, Emma Myers, Sebastian Hansen

Kino filmas PIETINIA KRONIKAS
2025-04-09 19:45
BILIETAI
PIETINIA KRONIKAS
2025, Lietuva
Premjera: 2025 sausio 24 d.
Žanras: Komedija
Trukmė: 120 min. 51s.
Amžiaus cenzas: N-13 (tbc)
Pagal to paties pavadinimo Rimanto Kmitos romaną
Režisierius: Ignas Miškinis
Scenarijaus autorė: Eglė Vertelytė
Operatorius: Narvydas Naujalis
Kompozitorius: Vytis Puronas
Dailininkas: Aurimas Akšys
Prodiuseris: Lukas Trimonis
Vaidina: Džiugas Grinys, Robertas Petraitis, Digna Kulionytė, Irena Sikorskytė, Vaidilė Juozaitytė, Rasa Samuolytė, Matas Dirginčius, Dovilė Šilkaitytė, Algirdas Dainavičius, Neringa Varnelytė, Dainius Gavenonis, Vaidotas Martinaitis, Julius Žalakevičius, Šarūnas Rapolas Meliešius, Rimantas Kmita, Saulius Urbonavičius-Samas ir kiti.

Kožas i treningai, gezai i gazeles, meilė i regbis. Visa tai ir dar daugiau – pagal to paties pavadinima bestselerį sukurtam filme „Pietinia kronikas“.
Kultinis šiauliečia Rimanta Kmitos romans „Pietinia kronikas“ kelias į kina ekranus.
Paskutinis XX a. dešimtmetis. Vandamų ir Švarcų miestu vadinamu Šiaulių Pietiniam rajone gyven rimts bachūrs Rimants (aktorius Džiugas Grinys). Kaip normalus bahūrs, jisai nešioj treningus, per šventes i kožą užsivelk, su draugeliu Minde (akt. Robertas Petraitis) turguj šmutkes stumda i žaidž regbį, nors mamike dėl to sporta pergyven kaip velns. Bet nu, kaip jis pats saka, ką čia gali daugiau veikt be regbia?
Tada Rimants įsimyl Moniką (akt. Digna Kulionytė) – gezas net nežina, ant ko užsirovė. Jinai, aišku, graži pana, bet biški pablūdus. Nu, o ko nepadarysi dėl meilės. Rimants jau i knygike paskaita, i eilėraštį paraša… Nu ir jam kyl klausims – koks iš visa šita tolks? Ar reik būt kaip visi, ar mąstyt savo galva?
Komedijoj da vaidin Irena Sikorskytė, Dainius Gavenonis, Rasa Samuolytė, Vaidotas Martinaitis, Julius Žalakevičius ir kiti. Filma „Pietinia kronikas“ premjera – 2025 m. sausio 24 dieną. Ateik, dantį duodu – patiks.

Mažeikių Vytauto Klovos muzikos mokyklos jubiliejinis koncertas „...paliesti muzikos“
2025-04-11 17:00

Kino filmas SPĄSTUOSE
2025-04-16 19:45
BILIETAI
Spąstuose
Locked
N13
Žanras
Veiksmo, Siaubo, Trileris
Filmo trukmė
1val. 35min.
Vaidina
Anthony Hopkins, Bill Skarsgård

Kai automobilis tampa spąstais, prasideda tikrasis žaidimas.
Edis (Bill Skarsgård) – nesėkmingas vagis, įsilaužiantis į prabangų visureigį. Tačiau netrukus jis supranta, kad pateko į spąstus – automobilio durys neatsidaro, o pabėgti neįmanoma.
Visureigio savininkas Viljamas (Anthony Hopkins) – savamokslis budelis, kuris, siekdamas pamokyti automobilių vagis, specialiai pavertė savo transporto priemonę spąstais. Įkalintas viduje, Edis tampa jo žaidimo dalimi – patiria ne tik fizines kančias, tokias kaip elektrošokas ir ekstremalios temperatūros, bet ir psichologinį terorą. Viljamas nuotoliniu būdu valdo automobilį, sukeldamas pavojų ir nekaltiems žmonėms.
Norėdamas išgyventi, Edis privalo pergudrauti Viljamą ir surasti būdą ištrūkti iš šio pragariško kalėjimo.
Filmas anglų kalba su lietuviškais subtitrais.
Amžiaus cenzas: N-13. 7-12 m. vaikams būtina suaugusiojo palyda.
Režisierius: David Yarovesky
Vaidina: Anthony Hopkins, Bill Skarsgård, Ashley Cartwright

Simonos Merijauskaitės tapybos parodos ŠIAURĖS JŪROS pristatymas
2025-04-17 17:00

Juozui Vaičkui 140
2025-04-17 18:00
Juozo Vaičkaus 140-osioms gimimo metinėms skirtas renginys!

Balandžio 17 d. 18 val.
Mažeikių kultūros centras

Žemaitės dramos teatro spektaklis „Vėina kėima pablūdėmā“

Smagi, autentiška ir gyvybinga istorija apie valstiečių kiemą, kuriame kasdien nutinka neįtikėtini dalykai! Prietarai, meilės užuominos, nesumeluotos emocijos ir net detektyviniai elementai susipina į nuotaikingą bei įtraukiantį reginį.

Spektaklis vaidinamas žemaičių tarme!

Kino filmas GYVENK DRĄSIAI
2025-04-23 15:30
BILIETAI
Su lengva ironija aprie rimtas problemas „GYVENK DRĄSIAI“ – svarbu ne tai, kaip atrodai, o kaip jautiesi!
Pagal prancūzų rašytojo Mikaëlio Olliviero knygą sukurta čekų režisierės Kristinos Dufkovos animacinė istorija „Gyvenk drąsiai“ sulaukė didelio pripažinimo kino pasaulyje. Filmas pelnė Žiūri prizą ir buvo nominuotas Geriausio filmo kategorijoje viename prestižiškiausių animacinių filmų festivalių – „Annecy“. Europos kino apdovanojimuose ši nepaprasta, optimizmu alsuojanti istorija pelnė Geriausio animacinio filmo ir Geriausio Europos filmo nominacijas.
Sunku neįsimylėti Beno – jo hipsteriškos išvaizdos, sąmojingų, taiklių, bet neįžeidžiančių pokštų. Jo žali akiniai, meilė gyvūnams ir gebėjimas patikti visiems, nebūnant pataikūnu, išskiria jį iš visų kitų. Tačiau, kai tau 12-ika, iškyla milijonai klausimų: „Ar esu pakankamai „kietas“?, „Ar aš patinku mergaitėms?“, „Kas bus, jeigu…?“ ir t.t. Benas Pipetka, ką tik įžengė į paauglystės pasaulį ir dabar jo galvoje belenkiek klausimų, į kuriuos niekas niekada normaliai neatsako.
Po vasaros atostogų visi klasiokai tapo kažkokie „kieti“. Bernai jau nebe vaikai, su kuriais galima pažaist kieme, o mergaitės… jos tapo… na… gražios… ypač Klara… Žodžiu, nemenkas chaosas… Benas gyvena su mama… be tėčio, namuose augina beždžionę, mokykloje su draugu Eriku groja repą, o labiausiai už viską Benas mėgsta – VALGYTI! Dar viena jo aistra – maisto gaminimas – tik virtuvėje jis jaučiasi savimi ir skaniausiais valgiais nuolat lepina save bei iš darbo grįžusią mamą, o gražiausia jo grupės daina vadinasi „Ryju tave, gyvenime“. Muzika, yra jo gyvenimo dalis, o dainų žodžiai atspindi visas jo emocijas.
Viskas būtų super, jeigu ne Beno viršsvoris. Jam pačiam svoris niekada nebuvo problema, bet iš jo tyčiojasi visa klasė… ypač tie du „pusgalviai“ Klaros broliai. Net mokyklos seselė mesteli „tau reikėtų susiimti“. O kaip susiimti, kai skaniausias dalykas pasaulyje – maistas – staiga tampa priešu? Todėl Benui reikia rinktis tarp dviejų didžiausių viską apimančių aistrų: meilės maistui ir jausmų Klarai. Benas nusprendžia imtis drastiškų veiksmų – pradeda laikytis dietos. Galbūt tai gali pakeist situaciją. Ir net užkariauti Klaros, svajonių merginos, širdį…
Akivaizdu, kad Beno gyvenime ne viskas klostosi pagal planą, tačiau galiausiai Benas supranta, kad svarbiausia ne tai, kaip tu atrodai, o tai, kaip tu jautiesi.
Optimistiška ir ironiška, nuoširdi ir motyvuojanti istorija skatina jaunimą nepasiduoti net tada, kai gyvenimas virsta nesibaigiančiu išbandymu – skaudžios bendraamžių patyčios, depresija, nesėkminga pirmoji meilė, valgymo sutrikimai – ir iš kur gi pasisemti tos motyvacijos, kad išmokti su visu tuo susigyventi, priimti savo trūkumus bei atrasti būdą jaustis gerai, nepaisant, jokių sunkumų.
GYVENK DRĄSIAI (LIVING LARGE)
PREMJERA LIETUVOJE: 2025 04 11
REŽISIERIUS: Kristina Dufkova
VAIDMENIS ĮGARSINO: Baumila Vaidas, Dainavičius Algirdas, Damaševičius Jurgis, Ivanovas Ainis, Ivanovas Sergejus, Lipčienė Marta, Malinauskaitė-Rudzienė Gabrielė, Storpirštis Simonas, Varnelytė Neringa, Zizaitė Edita
ŽANRAS: animacija
FILMO TRUKMĖ: 80 min.
AMŽIAUS CENZAS:
ŠALIS: Čekija, Prancūzija, Slovakija

Kino filmas KARALIŲ KARALIUS
2025-04-23 17:30
BILIETAI
Karalių karalius
King of Kings
Filmo žanras animacinis, šeimos
Režisierius Seong-ho Jang
Filmo trukmė
1 h 40 min

Šiame animaciniame filme legendinis rašytojas Charlesas Dickensas (Kenneth Branagh) pasakoja savo jaunėliui sūnui Walterui (Roman Griffin Davis) apie Jėzaus Kristaus gyvenimą. Walterio vaizduotė atgaivina šią istoriją, leidžiant jam patirti Jėzaus stebuklus, išbandymus ir auką iš arti.
Pasakojimas apima svarbiausius Naujojo Testamento įvykius – nuo Jėzaus gimimo ir pirmųjų stebuklų iki jo mokymų, išdavystės, kančios ir galiausiai prisikėlimo. Walteris iš pradžių abejoja pasakojimu, bet pamažu įsitraukia, išgyvendamas šią kelionę kartu su Jėzumi. Tuo pačiu metu atsiskleidžia ir Dickenso santykiai su sūnumi – tai ne tik pasakojimas apie tikėjimą, bet ir apie šeimos ryšį bei gyvenimo prasmės paieškas.
Filmas atskleidžia vilties, atpirkimo ir meilės temas per dviejų skirtingų epochų perspektyvas. Per nuostabią animaciją ir įspūdingą garsinį atlikimą žiūrovai iš naujo patiria Jėzaus istoriją taip, kaip ją gali suvokti tiek vaikai, tiek suaugusieji.

Kino filmas „Legendinės legendos FELICITÀ“
2025-04-23 19:45
BILIETAI
„Legendinės legendos FELICITÀ“
Žanras: Veiksmo komedija
Režisierius: Aistis Mickevičius, Ineta Stasiulytė
Kino teatruose: 2025 02 14
Platina: Tris-Tres-Tra
Trukmė: 1 val. 30 min.
Cenzas: N-13
Legendinė kelionė į Italiją, virtusi kelione į save.
Legendinės legendos Orestas (Aistis Mickevičius) ir Džilda (Ineta Stasiulytė) Vaigauskai, pasikvietę kuklų žurnalistą nušviesti jų triumfo, išvyksta į San Remo dainų festivalį.
Tačiau tai – ne tik kelionė per nuostabius Italijos kraštovaizdžius. Legendariniai artistai, idealus estradinis ir šeimyninis duetas keliauja per santykių labirintus, kuriuose grėsmingai tvenkiasi pavydo ir ambicijų debesys.
Kelionėje jie sutinka ne mažiau ekscentriškų personažų, patiria triuškinančių išmėginimų ir gauna netikėtų pamokų. Atsitiktinumai, meilės intrigos ir nelauktai atsiradę priešai tampa dueto išbandymu. O čia dar tas žurnalistas…
Kaip seksis trijulei, kepinant Italijos saulei, pasiekti išsvajotąjį San Remą? Ar po šios kelionės gyvenimo ir estrados duetas apskritai išliks? Nuostabi, šilta, komiška, itališkomis ir lietuviškomis dainomis skambanti istorija – Inetos Stasiulytės ir Aisčio Mickevičiaus filme „Legendinės legendos FELICITÀ“. Tinka žiūrėti ir su kečiupu.

AČIŪ TAU, MAMA, TARIU
2025-04-27 13:00
AČIŪ TAU, MAMA, TARIU

Balandžio 27 d. 13 val. kviečiame į išskirtinį renginį, skirtą Mažeikių kultūros centro politinių kalinių ir tremtinių choro „Atmintis“ 35 metų jubiliejui!
Renginys nemokamas!

Instrumentinės muzikos grupių festivalis MŪSŲ BŪGNAI SKAMBA
2025-04-28 17:00

Mažųjų talentų šou
2025-04-29 16:00
Kviečiame į XVIII Mažųjų talentų šou koncertą-atranką!

Jau balandžio 29 d. 16 val. (antradienį) Mažeikių kultūros centro Mažojoje salėje išvysite būsimų žvaigždžių pasirodymus!

EDMONDO ČIVINSKO draugų atminimo koncertas
2025-05-01 17:00

Kino filmas „Pokalbininkė ir profesorius“
2025-05-07 17:30
Trukmė: 1 val. 40 min.
Režiserius: Daivos Žeimytės- Bilienės
Žanras: dokumentika
Cenzas: N-7
Dokumentinis filmas “Pokalbininkė ir profesorius” – tai bandymas artimiau pažinti žmogų, apie kurį nuomonę Lietuvoje turi visi.
Filmas pasakoja apie žurnalistės Daivos Žeimytės- Bilienės bandymą atskleisti ne tik profesoriaus Vytauto Landsbergio politinį ir visuomeninį portretą, bet ir pažinti jį kaip žmogų – jo asmenines vertybes, požiūrį, praeities ir ateities iššūkius. Filmo autorė ir režisierė netikėtu ir unikaliu metodu kalbina profesorių apie jo gyvenimą, jo asmenį ir jo gyvenimo įvykius. Pokalbio žanras leidžia atskleisti labai netikėtas ir nematytas Vytauto Landsbergio asmenybės puses. Filme pateikiami gilūs pokalbiai tarp dviejų skirtingų kartų atstovų, kurie sukrečia, priverčia susimąstyti, pergalvoti savo įsitikinimus. Tiek apie garsų politiką, kurį, atrodo, labai gerai pažįstame, tiek apie Lietuvos praeitį, dabartį ir ateitį.
BILIETAI

Svečiai Dionizo Poškos Baublyje
2025-05-07 18:00
Kviečiame į renginį „Svečiai Dionizo Poškos Baublyje“, skirtą Spaudos atgavimo, kalbos ir knygos dienai.

Renginys vyks gegužės 7 d. 18 val. Mažeikių kultūros centro Pramogų salėje.

Renginys nemokamas. Maloniai laukiame Jūsų.

Kino filmas „Thunderbolts“
2025-05-07 19:45
N13
2h 6min
Florence Pugh, David Harbour, Sebastian Stan
Nauja superherojų komanda, pakeisianti Keršytojus?
Filme pasakojama apie grupę antiherojų, kuriuos vyriausybė suburia pavojingoms misijoms atlikti. Komandą sudaro tokie personažai kaip Juodoji Našlė (Yelena Belova), Žiemos Karys (Bucky Barnes), JAV Agentas (John Walker), Tėvas Globėjas (Red Guardian), Vaiduoklis (Ghost) ir Taskmaster.
Netikėtai jie patenka į mirtinus spąstus, kuriuos jiems paspendė Valentina Allegra de Fontaine. Šie nusivylę ir visuomenės atstumti veikėjai priversti leistis į pavojingą misiją, kuri privers juos susidurti su tamsiausiomis savo praeities paslaptimis.
Ar ši disfunkcinė grupė sugebės susivienyti ir išpirkti savo kaltes, ar priešingai – susinaikins iš vidaus, kol dar ne per vėlu?
Filmas anglų kalba su lietuviškais subtitrais.
Amžiaus cenzas: N-13. 7-12 m. vaikams būtina suaugusiojo palyda.
Režisavo: Jake Schreier (serialas „Beef“)
Vaidina: Florence Pugh, Sebastian Stan, David Harbour, Wyatt Russell, Olga Kurylenko, Lewis Pullman.

BILIETAI

KULvyksmas Comic 2025
2025-05-10 12:30
🎉 KULvyksmas Comic 2025 🎉🗓 Data: 2025 m. gegužės 10 d.🕧 Pradžia: 12:30 val.📍 Vieta: Mažeikių kultūros centro Pramogų salė🎟 Renginys nemokamas!
Kviečiame į spalvingą ir įtraukiantį popkultūros festivalį „KulVyksmas Comic“ – Mažeikiuose vyksiantį renginį, skirtą anime, komiksų, cosplay ir jaunimo kūrybos gerbėjams!
Programa:✨ Cosplay konkursas🎪 Taigi cirkas🛠 Kūrybinės dirbtuvės🎨 Menininkų zona🛍 Mugė🎤 Beat box pasirodymai💃 Šokiai🎶 K-pop pasirodymai
Organizatoriai:Mažeikių vaikų ir jaunimo daugiafunkcis centras bei Atviras jaunimo centras „Kitas“.
Pagrindiniai rėmėjai:📚 Lietuvos kultūros taryba🏛 Mažeikių rajono savivaldybė🎭 Mažeikių kultūros centras

PAVASARIO SPALVOS
2025-05-13 18:00

ŠOKIO PASAULIAI: SAULĖS KELIONĖ
2025-05-15 18:00

DJ KOVOS
2025-05-16 19:00

InterAkcija 2025
2025-05-17 11:00
Unikali galimybė patirti Sąmonės teatrą su tarptautinio pripažinimo sulaukusia kūrėja M. Al-Slamah.
Gegužės 17 d. | Mažeikių kultūros centras
11:00 – dirbtuvės
16:00 – spektaklis „Ryšiai“

Įėjimas nemokamas, būtina registracija: +370 611 16326

MANTAS STONKUS – TŪKSTANTMEČIO VAIKAS
2025-05-17 18:00
1995 m. rugsėjo 1-oji Plungėje išaušo šilta ir graži. Pirmai klasei man pagal specialų užsakymą pasiuvo, kaip laikmečiui ir priklausė, violetinį kostiumą. Nuotraukoje gal į akis ir nekrenta, bet kostiumas buvo toks… ant išaugimo. Nešiojau jį dar visą antrą ir visą trečią klasę.
Po šventės mokykloje, su tėvais ėjome į fotoatelje. Vaikai ten fotografavosi su čiulpinukais ir guminukais, bet toks rekvizitas neatitiko mano įvaizdžio. Tėvai manė, kad fotografuoja mane, kad įamžintų pirmąją dieną mokykloje, bet aš žinojau, kad fotografuojuosi savo pirmojo solinio stand-up turo plakatui.
Prireikė beveik trisdešimties metų, kad šis mano planas pagaliau iškiltų į viešumą. 2025-aisiais sausį-vasarį su nauja programa TŪKSTANTMEČIO VAIKAS apkeliausiu didžiuosius Lietuvos miestus. Pirmą kartą per dvylika stand-up komiko karjeros metų – pats vienas. Ok, gal ne visai šimtu procentų vienas – apšildys mane Mindaugas Laskovas. Gerai pagalvojus, tokio turo iki pilno patirties paketo man ir tetrūko.
Kai šiandien žiūriu į septynmetį Mantą – didžiuojuosi juo. Jis jau tada buvo labai juokingas ir mokėjo pakalbėti. Tai TŪKSTANTMEČIO VAIKAS bus apie gyvenimą ir mano, ir to berniuko akimis.
Jei galėčiau sugrįžti trisdešimtį metų atgal, ir pasakyti tam vaikui vieną trumpą sakinį, pasakyčiau: nesijaudink, viskas bus gerai. Nors… aišku, kad – ne! Pasakyčiau: 2010-aisiais pirk bitcoinus, seniuk!
MANTAS STONKUS – TŪKSTANTMEČIO VAIKAS
BILIETAI

SEKMADIENIS ŠOKIO RITMU
2025-05-18 15:00
SEKMADIENIS ŠOKIO RITMU Šokių aikštelėje karaliaus TVISTAS!
Gegužės 18 d. 15.00 val.

Šokio pamoką ves Ingos linijinių šokių grupės vadovė ir įkūrėja Inga Krikščiukienė

Kino filmas „Minecraft filmas“
2025-05-21 17:30
N7
Žanras
Komedija, Veiksmo, Nuotykių, Šeimos
Filmo trukmė
1val. 41min.
Populiariausias kompiuterinis žaidimas „Minecraft“ keliasi į didžiuosius ekranus ir kviečia leistis į nenuspėjamus nuotykius iš kubelių sukonstruotame pasaulyje, kur karaliauja vaizduotė ir nieko nėra neįmanomo.
Kokie skirtingi bebūtų, Garetą, Aušrą, Nataliją ir Henrį vienija ta pati savybė: ketveriukei sunkiai sekasi pritapti realiajame pasaulyje. Jie turbūt nebūtų pritapę ir šiame – jei ne Styvas, vidinį Minecraft pasaulį atradęs jau labai seniai. Prieš daugybę metų supratęs, kad čia reikia tiesiog duoti valią savo vaizduotei, Styvas tampa savotišku vedliu keturiems atvykėliams ir naujieji pažįstami kartu leidžiasi į nepamirštamą, nuotykių kupiną kelionę. Jos metu, kad čia išgyventų, kiekvienas penketuko narys bus priverstas atrasti savo vidinę stiprybę, kuri, kaip paaiškės vėliau, yra lygiai tokia pat naudinga ir tikrajame pasaulyje.
Nuo pat sukūrimo „Minecraft“ populiarumas žaibiškai šovė viršun, o šiuo metu „Minecraft“ be konkurencijos yra populiariausias žaidimas pasaulyje: jo jau parduota virš 300 milijonų kopijų, o kiekvieną mėnesį „Minecraft“ aktyviai žaidžia apie 170 milijonų žmonių.
Lietuviškai filmą dubliavo: Justinas Jankevičius (Garretas), Jurgis Marčėnas (Styvas), Violeta Podolskaitė (Malgoša), Jonas Šarkus (Klementas), Tauras Čižas (Derilas), Agnė Šataitė (Donė), Lukas Šėgžda (Henris), Lina Žemaitytė (Natali), Algirdas Dainavičius (NITVITAS), Oskaras Tamošaitis (Trevis), Oneida Kunsunga (Marlena), Miglė Meškauskaitė (Aleksė), Algis Butvilas (reporteris), Daumantas Ciunis (Čiangusas).

Įgarsinta studijoje Garso Architektūra.
Ši filmo versija rodoma dubliuota lietuviškai, be subtitrų.
Režisavo: Jared Hess
Vaidina: Jason Momoa, Jack Black, Danielle Brooks, Emma Myers, Sebastian Hansen

Koncertas „Tu ateik į pasimatymą“
2025-05-22 18:00
ai norisi sustoti akimirkoje ir tiesiog pabūti – kviečiame į nuotaikingą populiarių dainų koncertą „Tu ateik į pasimatymą“, kuriame suskambės muzika, šokiai, šypsenos ir jauki bendrystė. Laukia vakaras, kuriame svarbiausia – ne scena ar prožektoriai, o tai, ką pajusite širdyje.

Programoje:
Mažeikių kultūros centro vokalinis ansamblis „Linksmoji pusiaukelė“ (vadovas Stanislovas Žebrauskas),
Šeduvos kultūros ir amatų centro Alksniupių kultūros namų šokių kolektyvas „Alksna“ (vadovė Diana Maciuivienė),
Lupinių armonikėlių ansamblis iš Latvijos „Ventspils Blumizeristi“ (vadovas Janis Sproģis).

…Kai skamba muzika ir susitinka žvilgsniai – gimsta gražiausi pasimatymai…
BILIETAI

Šokio koncertas ANT BLAKSTIENŲ DEBESŲ
2025-05-27 18:00
Mažeikių choreografijos mokyklos modernaus šokio studija „Niuansas“ kviečia į šokio šventę!

Kviečiame Jus į ypatingą vakarą – baigiamąjį modernaus šokio studijos „Niuansas“ koncertą, skirtą tėveliams, artimiesiems ir visai miesto bendruomenei.

Tai – šventė, kurioje susitinka šokis ir vaizduotė, metų darbo rezultatai ir kūrybinė aistra. Jaunieji šokėjai kartu su pedagogais kviečia pasinerti į švelnią, jausmingą ir įkvepiančią kelionę per muziką, ritmą, tylą ir erdvę.

Vakaro metu:

Šokėjų pasirodymai, kuriuose atsiskleis jų talentas, jautrumas ir asmeninė šokio kalba.

Kūrybiniai darbai, brandinti visus mokslo metus.

Nuoširdus dėkingumas bendruomenei, tėvams ir visiems, kurie buvo šalia.

Pasinerkite į šokio pasaulį kartu su mumis – pakilsime ant blakstienų debesų kartu.
BILIETAI

Kino filmas LILO IR STIČAS
2025-05-28 17:30
Lilo ir Stičas N7
Režisierius Dean Fleischer Camp
Filmo trukmė 1 h 48 min
Filmo platintojas
Theatrical Film Distribution UAB
Vaidybinis filmas „Lilo ir Stičas“ tai tiesioginė 2002 metų animacinio filmo „Lilo & Stitch“ adaptacija. Filmas pasakoja apie Lilo, vienišą Havajų salų mergaitę, kuri susidraugauja su Stiču – pašėlusiu padaru ateiviu, kuris beje genetiškai sukurtas viską naikinti. Kartu jie leidžiasi į draugystės ir šeimos kelionę, kurioje susiduria su socialinių tarnybų darbuotojų keliamais iššūkiais ir juos persekiotojančiais ateiviais.
Filmas Lietuvos kino teatruose pasirodys 2025 m. gegužės 23 d. Galima bus žiūrėti įgarsintą lietuviškai ir anglų kalba su lietuviškais subtitrais.
Režisierius: Dean Fleischer Camp
Vaidina : Maia Kealoha, Sydney Agudong, Chris Sanders (Stičo balsas), Zach Galifianakis, Billy Magnussen, Tia Carrere ir Courtney B. Vance.
BILIETAI

Kino filmas NEĮMANOMA MISIJA: GALUTINIS ATPILDAS
2025-05-28 19:45
Neįmanoma misija: galutinis atpildas
Mission Impossible – The Final Reckoning

Filmo žanras
veiksmo, nuotykių, trileris
Režisierius: Christopher McQuarrie
Vaidina: Tom Cruise, Hayley Atwell, Vanessa Kirby, Tramell Tillman
Filmo platintojas Dukine Film Distribution UAB

Mūsų gyvenimas – tai mūsų pasirinkimų visuma.
Aštuntasis filmas garsiojoje veiksmo serijoje, kuriame Tomas Cruise’as grįžta kaip Itanas Hantas. Po įvykių, kuriuos matėme ankstesnėje dalyje Itanas ir jo komanda susiduria su su pavojinga dirbtinio intelekto sistema Esybė. Jie siekia surasti nuskendusį rusų povandeninį laivą, kuriame slypi svarbus Esybės pirminis kodas, galintis nulemti kovos su šia grėsme baigtį. Šį kartą, kovodami su technologijomis, galinčiomis sunaikinti pasaulį, jie turi priimti dar sudėtingesnius sprendimus ir susidurti su savo praeities pasirinkimais, kurie gali pakeisti viską.
Filmas žada nepamirštamas veiksmo scenas, įtemptus siužeto posūkius ir, kaip įprasta, stulbinančius kaskadinius triukus. „Neįmanoma Misija. Galutinis atpildas“ žada būti ne tik baigiamąja serijos dalimi, bet ir didžiausiu veiksmo filmu, kurio laukia tiek ilgai ištikimi serijos gerbėjai, tiek nauji žiūrovai.
Šios dalies režisierius ir scenarijaus autorius vėl yra Christopher McQuarrie, kuris buvo atsakingas ir už paskutines dvi serijos dalis, todėl galima tikėtis aukščiausios kokybės veiksmo ir išsamiai išplėtoto siužeto.

BILIETAI
